laion/Wikipedia-Exotic huggingface dataset:
জ্যাক এল. ওয়ার্নার

জ্যাক লিওনার্ড "জে. এল." ওয়ার্নার (ইংরেজি: Jack Leonard "J. L." Warner; জন্ম: জ্যাকব ওয়ার্নার, ২ আগস্ট ১৮৯২ - ৯ সেপ্টেম্বর ১৯৭৮) ছিলেন একজন কানাডীয়-মার্কিন চলচ্চিত্র নির্বাহী। তিনি ওয়ার্নার ব্রস. স্টুডিওজের প্রধান ছিলেন। ওয়ার্নারের কর্মজীবনের ব্যপ্তি ছিল ৪৫ বছর এবং এই সময়ে তিনি তার সমকালীন হলিউড স্টুডিও মোঘলদের ছাড়িয়ে যান। ওয়ার্নার ব্রস. স্টুডিওজের নির্মাণ বিভাগের সহযোগী প্রধান হিসেবে তিনি তার ভাই স্যাম ওয়ার্নারের সাথে কাজ করেন এবং চলচ্চিত্র শিল্পের প্রথম সবাক চলচ্চিত্রের প্রযুক্তি সংগ্রহ করেন। স্যামের মৃত্যুর পর জ্যাক তার অন্য দুই ভাই হ্যারি ও অ্যালবার্ট ওয়ার্নারদের সাথে দ্বন্দ্বে লিপ্ত হন। ১৯৫০-এর দশকে চলচ্চিত্র নির্মাণ কোম্পানির উপর তার ব্যাপক প্রভাব ছিল। ওয়ার্নার ১৯৫৬ সালে গোল্ডেন গ্লোব সেসিল বি. ডামিল পুরস্কার এবং ১৯৫৯ সালে একাডেমি পুরস্কারের আরভিং জি. থালবার্গ স্মারক পুরস্কার লাভ করেন। জ্যাক ওয়ার্নার ১৮৯২ সালে কানাডা অন্টারিওর লন্ডন শহরে জন্মগ্রহণ করেন। তার পিতামাতা পোল্যান্ডের ইহুদি অভিবাসী ছিলেন, যারা ইদ্দিশ ভাষায় কথা বলতেন। তার পিতা বেঞ্জামিন ওয়ার্নার ছিলেন পোল্যান্ডের ক্রাস্নোসিয়েল্ক থেকে আগত মুচি এবং তার মাতা পার্ল লিয়া এইচেলবম। জ্যাক তার পিতামাতা পাঁচজন জীবিত সন্তানের একজন ছিলেন। ১৮৭৬ সালে বিয়ের পর পোল্যান্ডে অবস্থানকালীন তার পিতামাতার তিন সন্তান জন্মগ্রহণ করে, তন্মধ্যে একজন অল্প বয়সেই মারা যান। তাদের মধ্যে জ্যাকের একজন জীবিত বড় ভাই ছিলেন হির্শ, যিনি পরবর্তীকালে হ্যারি নাম পরিচিত ছিলেন। ইয়ংস্টাউনে ওয়ার্নার ভ্রাতাগণ বিনোদন শিল্পে তাদের প্রথম পরীক্ষামূলক পদক্ষেপ গ্রহণ করেন। বিংশ শতাব্দীর শুরুর দিকে স্যাম ওয়ার্নার স্থানীয় একজন বাসিন্দার সাথে অংশীদারী ব্যবসায় গড়ে তুলেন এবং শহরের ওল্ড গ্র্যান্ড অপেরা হাউজ ক্রয় করেন। এই অপেরা হাউজটি তিনি সস্তা ধরনের ভডেভিল ও ফটোপ্লের ভেন্যু হিসেবে ব্যবহার করতেন। এক গ্রীষ্ম চলার পর এই ব্যবসায় ক্ষতির সম্মুখীন হয়। স্যাম ওয়ার্নার পরবর্তীকালে স্থানীয় আইডোরা পার্কে আলোক প্রক্ষেপক হিসেবে চাকরি পান। তিনি তার পরিবারকে এই নতুন মাধ্যমের সম্ভাবনা সম্পর্কে বুঝাতে সমর্থ হন এবং একজন আলোক প্রক্ষেপকের নিকট থেকে একটি মডেল বি কিনেটোস্কোপ ক্রয়ের জন্য আলাপ করেন। ১,০০০ মার্কিন ডলারে ক্রয় করা প্রক্ষেপক যন্ত্রটিতে জ্যাক তার একটি ঘোড়া বন্ধক রেখে ১৫০ মার্কিন ডলার প্রদান করেন। Foster, Charles. Once Upon a Time in Paradise: Canadians in the Golden Age of Hollywood, Dundurn (2003) p. 990 টমাস (১৯৯০), পৃ. ৪। টমাস (১৯৯০), পৃ. ৫২–৬২। টমাস (১৯৯০), পৃ. ২২৬। "Jack L. Warner"। গোল্ডেন গ্লোব (ইংরেজি ভাষায়)। হলিউড ফরেন প্রেস অ্যাসোসিয়েশন। সংগ্রহের তারিখ ৩ আগস্ট ২০১৮।  "Jack L. Warner - Writer - Films as Producer/Executive Producer (Selected List):"। ফিল্ম রেফারেন্স। সংগ্রহের তারিখ ৩ আগস্ট ২০১৮।  "The Family of Benjamin and Pearl (Eichelbaum) Warner: A Narrative Reconsidered"। ডগ সিনক্লেয়ার আর্কাইভ.কম। ৮ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৩ আগস্ট ২০১৮।  স্পার্লিং, মিলনার ও ওয়ার্নার (১৯৯৮), পৃ. ২০। টমাস (১৯৯০), পৃ. ৯–১০। ওয়ার্নার ও জেনিংস (১৯৬৪), পৃ. ১৮। "Heard on the Corner: How the Warner Brothers, Movie Producers, Got Their Start". The Youngstown Daily Vindicator. December 30, 1923. ওয়ার্নার ও জেনিংস (১৯৬৪), পৃ. ৪৯–৫০। ট্রেবিলকক, বব (মার্চ ১৯৮৫)। "A Warner Brothers Production: They parlayed Youngstown nickelodeon into a Hollywood empire"। ওহাইও সাময়িকী। পৃ. ২৪–২৫। ইন্টারনেট মুভি ডেটাবেজে জ্যাক এল. ওয়ার্নার  (ইংরেজি)
রেইনার ওয়াইস

রেইনার ওয়াইস (জন্ম ২৯ শে সেপ্টেম্বর, ১৯৩২) একজন মার্কিন পদার্থবিজ্ঞানী যিনি মহাকর্ষীয় পদার্থবিজ্ঞান এবং জ্যোতির্বিজ্ঞানে অবদানের জন্য পরিচিত। তিনি মার্কিন যুক্তরাষ্ট্রের খ্যাতনামা প্রযুক্তি শিক্ষা ও গবেষণা প্রতিষ্ঠান ম্যাসাচুসেটস ইন্সটিটিউট অফ টেকনোলজি-র (এমআইটি) পদার্থবিজ্ঞান বিষয়ে সংখ্যাতিরিক্ত অধ্যাপক এবং এলএসইউ-এর উপ-অধ্যাপক। তিনি লেজারের ইন্টারফেরোমেটিক কৌশ্ল আবিষ্কারের জন্য সুপরিচিত যা কিনা LEGO এর মৌলিক অপারেশন। তিনি COBE বিজ্ঞান কর্মী গ্রুপের চেয়ারম্যান ছিলেন। তিনি ফরমিলাব হোলোমিটার পরীক্ষণের সদস্য, যা কোয়ান্টাম স্কেলে স্থান ও সময়ের বৈশিষ্ট্যগুলি পরিমাপ করতে এবং কোয়ান্টাম হোলফিকাল অস্থিরতার প্ল্যাংক-স্পষ্টতা পরীক্ষা প্রদানের জন্য একটি 40m লেজারের ইন্টারফেরোমিটার ব্যবহার করে। LIGO আবিষ্কারে নিরবচ্ছিন্ন অবদান এবং মহাকর্ষীয় তরঙ্গ পর্যবেক্ষণের জন্য ২০১৭ সালে কিপ থর্ন এবং ব্যারি ব্যারিশের সাথে তাকে পদার্থবিজ্ঞানে নোবেল পুরস্কার প্রদান করা হয়
মোজাম্বিক প্রণালী

মোজাম্বিক প্রণালী (ফরাসি: Canal du Mozambique, পর্তুগিজ: Canal de Moçambique, মালাগাসি: Lakandranon'i Mozambika)ভারত মহাসাগরে একটি প্রণালী, যা দক্ষিণ-পূর্ব আফ্রিকার রাষ্ট্র মোজাম্বিক ও দ্বীপরাষ্ট্র মাদাগাস্কারের মধ্যে অবস্থিত। চ্যানেলটি প্রায় ১,৬০০ কিমি (১,০০০ মা) দীর্ঘ এবং ৪১৯ কিমি (২৬০ মা) চওড়া (সবচেয়ে অপ্রশস্ত অংশে) এবং এর গভীরতা ৩,২৯২ মি (১০,৮০০ ফু); মোজাম্বিক থেকে প্রায় ২৩০ কিমি (১৪৩ মা) এর দূরে। একটি উষ্ণ স্রোত, যা মোজাম্বিক স্রোত নামে পরিচিত, দক্ষিণদিকে প্রবাহিত হয় এবং দক্ষিণ আফ্রিকার পূর্ব উপকূলে গিয়ে আগুলহাস কারেন্ট নামে পরিচিত হয়। আন্তর্জাতিক জলসম্পদ প্রতিষ্ঠানের (ইন্টারন্যাশনাল হাইড্রোগ্রাফিক অরগানিজেশন) সংজ্ঞায়িত সীমা অনূযায়ী মোজাম্বিক চ্যানেল নিম্নরূপ: উত্তরঃ রোভুমা (১০°২৮′ দক্ষিণ ৪০°২৬′ পূর্ব﻿ / ﻿১০.৪৬৭° দক্ষিণ ৪০.৪৩৩° পূর্ব﻿ / -10.467; 40.433)নদী মোহনা থেকে ইলে গ্র্যান্ড কমোরের উত্তর বিন্দু রাস হাবু অবধি, এবং কমোরস দ্বীপপুঞ্জের উত্তর থেকে মাদাগাস্কারের উত্তর সীমানায় ক্যাপ দে আম্বার অবধি (১১°৫৭′ দক্ষিণ ৪৯°১৭′ পূর্ব﻿ / ﻿১১.৯৫০° দক্ষিণ ৪৯.২৮৩° পূর্ব﻿ / -11.950; 49.283). পূর্বঃ মাদাগাস্কার এর পশ্চিম উপকূল দক্ষিণ. মাদাগাস্কারের দক্ষিণ সীমান্তে ক্যাপ সেন্ট-মেরি থেকে মূল ভূখণ্ডের পন্ত দো অঊরো অবধি  (২৬°৫৩′ দক্ষিণ ৩২°৫৬′ পূর্ব﻿ / ﻿২৬.৮৮৩° দক্ষিণ ৩২.৯৩৩° পূর্ব﻿ / -26.883; 32.933). পশ্চিমে. দক্ষিণ আফ্রিকার মূল ভূখণ্ড  আইএইচও}} কর্তৃক দক্ষিণ আফ্রিকার উপকূলে সংজ্ঞায়িত হওয়া সত্ত্বেও, চ্যানেলের পশ্চিম সীমা দক্ষিণাঞ্চলীয় আফ্রিকার উপকূলে বা বিশেষ করে মোজাম্বিকের উপকূলের মতো আরও সঠিকভাবে সংজ্ঞায়িত করা হয়। বৃহত্তর কমোর মোহেলি আঞ্জুয়ান মায়ট (বিতর্কিত দ্বীপ) ফ্রেঞ্চ সাউদার্ন আন্ড আন্টার্টিক ল্যান্ডস  বান দু গীসা (মাদাগাস্কার এবং কমোরস- এর মালিকানা দাবী করে) জুয়ান দে নোভা দ্বীপ(মাদাগাস্কার এর মালিকানা দাবী করে) ইউরোপা দ্বীপ(মাদাগাস্কার এর মালিকানা দাবী করে) বাসাস দ্য ইন্ডিয়া (মাদাগাস্কার এর মালিকানা দাবী করে) প্রিমেইরা এবং সেগুন্দাস দ্বীপপুঞ্জ দ্বিতীয় বিশ্বযুদ্ধে 'মাদাগাস্কার-এর যুদ্ধ'-এর সময় এই সমুদ্রপ্রণালীতে সরাসরি যুদ্ধ হয়েছিল।  "Mozambique Channel"। Encyclopædia Britannica। Encyclopædia Britannica Inc.। ২০১৫। সংগ্রহের তারিখ ২০১৫-০৯-২৭।  "Limits of Oceans and Seas, 3rd edition" (পিডিএফ)। International Hydrographic Organization। ১৯৫৩। ৮ অক্টোবর ২০১১ তারিখে মূল (পিডিএফ) থেকে আর্কাইভ করা। সংগ্রহের তারিখ ৭ ফেব্রুয়ারি ২০১০।  Japanese Submarines at Madagascar and the Mozambique Channel ওয়েব্যাক মেশিনে আর্কাইভকৃত ৫ জানুয়ারি ২০১৭ তারিখে  Beach, Chandler B., সম্পাদক (১৯১৪)। "Mozambique Channel"। The New Student's Reference Work। Chicago: F. E. Compton and Co। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
হুকু জলপ্রপাত

হুকু জলপ্রপাত (সরলীকৃত চীনা: 壶口瀑布; প্রথাগত চীনা: 壺口瀑布; ফিনিন: Hǔkǒu Pùbù), হচ্ছে চীনের হুয়াংহো নদীতে সবচেয়ে বড় জলপ্রপাত, এবং চীনের দ্বিতীয় সর্ববৃহৎ জলপ্রপাত (হুয়াংগোশো জলপ্রপাতের পরে), এবং বিশ্বের সবচেয়ে বড় হলদে পানির জলপ্রপাত। এই জলপ্রপাতটি শানশি এবং শাআনশি প্রদেশকে বিভক্তকারী অংশে পড়েছে, ফেনশি নগরী থেকে ১৬৫ কিমি (১০৩ মা) পশ্চিমে, এবং য়িছুয়ান থেকে ৫০ কিমি (৩১ মা) পূর্বে যেখানে জিনশিয়া গ্র্যান্ড ক্যানিয়নয়ের মধ্যদিয়ে হুয়াংহো নদী হয়ে মাঝখানে মিলিত হয়েছে। জলপ্রপাতটির আকার বিভিন্ন মৌসুমে পরিবর্তন হয়, সাধারণত ৩০ মিটার (৯৮ ফু) প্রসস্থ থাকলেও বন্যা মৌসুমে তা বৃদ্ধি পেয়ে ৫০ মি (১৬৪ ফু) হয়ে যায়। এর উচ্চতা ২০ মি (৬৬ ফু) এর বেশি। হুকু পর্বত-এর দিকে অগ্রসর হওয়ার সময়, উভয় দিয়ে পাহাড় সারি দ্বারা বেষ্টিত হয়ে, জলপ্রপাতটি নিচের দিকে ২০ মি (৬৬ ফু) থেকে ৩০ মি (৯৮ ফু) সরু হয়ে পতিত হয়েছে। পানির বেগ বৃদ্ধি পেয়ে ১৫ মি (৪৯ ফু) উচ্চতা এবং ২০ মি (৬৬ ফু) চওড়া জলপ্রপাত তৈরি করেছে, দেখে মনে হয় বিশাল আকৃতির চাপাত্র থেকে পানি পড়ছে। এই কারণে এটি হুকু (আক্ষরিক অর্থে, "ফ্লাস্কের মুখ") জলপ্রপাত নামে পরিচিত। Hukou Waterfall at China.org.cn Hukou Waterfall at Chinaculture.org I Hukou Waterfall at Chinaculture.org II Hukou Waterfall - Known to Elaborate Spirit of Chinese People উইকিমিডিয়া কমন্সে হুকু জলপ্রপাত সংক্রান্ত মিডিয়া রয়েছে। Photo Album "Hukou waterfall of Yellow River" ওয়েব্যাক মেশিনে আর্কাইভকৃত ৮ জুলাই ২০১১ তারিখে
নর্মা ক্রুজ

নর্মা ক্রুজ একজন গুয়াতেমালান মানবাধিকার কর্মী যিনি নারীদের বিরুদ্ধে সহিংসতা বিষয়ে কাজের জন্য পরিচিত। ৩ জুলাই ১৯৯৬ সাল থেকে তিনি ফান্ডাসিয়ন সোব্রেভিভিন্সের (সার্ভাইভার ফাউন্ডেশন) নেতৃত্বে আছেন যা গুয়াতেমালা শহর কেন্দ্রিক নারীদের অধীকার বিষয় নিয়ে কাজ করা একটি প্রতিষ্ঠান। এই প্রতিষ্ঠানটি ন্যায়বিচার ও সুরক্ষা চাইবার শত শত নারীকে মানসিক, সামাজিক ও আইনি সহায়তা প্রদান করে। যুক্তরাষ্ট্রের স্টেট অব ডিপার্টমেন্টের মতে, "২০০৭ সালে এই প্রতিষ্ঠান ৩০ জন ব্যক্তিকে খুঁজে পেতে সাহায্য করে যারা নারী হত্যার সাথে অভিযুক্ত।একই সাথে এনজিও টি মা দের কে প্রতিরক্ষার জন্য যুদ্ধ করে যাদের সন্তান চুরি করে অবৈধভাবে আন্তর্জাতিক পর্যায়ে পাচার করেথাকে।" ২০১১ সালে বসন্তে, বস্টনের আমেরিকান রেপারটরি থিয়েটার এবং সিস্টেম অফ দ্য ডাউনের সার্জ ট্যাঙ্কিডে, নর্মা ক্রুজ এবং তাদের সাতজন সক্রিয় কর্মীকে তাদের তৈরি প্রমেমেথিয়াস বাউন্ড উৎসর্গ করেন। ২০০৯ সালের মে থেকে, নর্মা ক্রুজকে টেক্সট মেসেজ ও ফোন দ্বারা ধর্ষণ ও হত্যার পুনরাবৃত্তিমূলক হুমকির মুখোমুখি হতে হয়; তার পরিবারও হুমকির প্রতিবেদন জানিয়েছে। যদিও গুয়াতেমালার সরকার তাকে পুলিশ সুরক্ষা দিয়েছিল, তবে হুমকিগুলি থাকা কালিন সময় তিনি তার কাজ চালিয়ে গেছেন এবং এ্যামনেস্টি ইন্টারন্যাশনাল তার কর্মকে ২০১১ সালে একটি "অগ্রাধিকার বিষয়" বলে অভিহিত করেছে। মার্চ ২০১১ সালে, তার প্রতিষ্ঠান একটি মোলোটোভ ককটেল দ্বারা ক্ষতিগ্রস্ত হয়, যদিও আক্রমণে কেউ আঘাত হয়নি। Pierre Kaya (২৮ মার্চ ২০১১)। "Le combat d'une mère pour retrouver l'assassin de sa fille"। France Soir। ৪ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১১।  "Background Information on Norma Cruz"। Amnesty International। ২০ ফেব্রুয়ারি ২০১১ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১১।  "NORMA CRUZ, WOMEN'S HUMAN RIGHTS DEFENDER"। Amnesty International। ২৯ এপ্রিল ২০১১ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১১।  "Norma Cruz Fights to End the Killing of Guatemalan Women: Survivors Foundation aims to turn the rising tide of violent deaths"। US Department of State। ৬ মার্চ ২০০৯। ১৭ এপ্রিল ২০০৯ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১১।  "About the Prometheus Project"। American Repertory Theater। ১৫ ফেব্রুয়ারি ২০১১। সংগ্রহের তারিখ ১৬ মে ২০১১।
পিটার ক্রাউচ

পিটার ক্রাউচ (ইংরেজি: Peter Crouch পীট্‌র্‌ ক্র্যাউচ্‌) ইংরেজ ফুটবল খেলোয়াড়। তিনি ৬ ফুট ৭ ইঞ্চি লম্বা। বর্তমানে স্টোক সিটি দলে স্ট্রাইকার হিসেবে খেলছেন। ২০০৬ এবং ২০১০ সালের বিশ্বকাপে ইংল্যান্ড দলের হয়ে প্রতিনিধিত্ব করেছেন। এছাড়া ২০০৫-২০১০ সালের মধ্যে তিনি দেশের হয়ে ৪২ ম্যাচে ২২ গোলও করেছেন। "ফিফা ওয়ার্ল্ড কাপ সাউথ আফ্রিকা ২০১০ – প্লেয়ার লিস্ট" (পিডিএফ)। Fédération Internationale de Football Association (FIFA)। ১৭ মে ২০২০ তারিখে মূল (PDF) থেকে আর্কাইভ করা। সংগ্রহের তারিখ ৮ জুন ২০১৩।  টেইলর, গ্রাহাম (২০ জুলাই ২০০৫)। "একটি লম্বা গল্প"। BBC Sport। সংগ্রহের তারিখ ৬ এপ্রিল ২০১১।
সুআদ আল্লামী

সুআদ আল্লামী একজন নারী অধিকার কর্মী। তার মা তাকে শিক্ষার জন্য উৎসাহিত করেছিলেন, যদিও তিনি নিজে থেকে অশিক্ষিত ছিলেন। আল্লামী নারী অধিকারের আইনজীবী হয়ে উঠেন। তিনি ২০০৭ সালে এনজিও "উইমেন ফর প্রগ্রেস" প্রতিষ্ঠা করেন, এবং ২০১১ সাল অনুযায়ী তিনি নারীদের উন্নয়নের জন্য প্রতিষ্ঠানটিতে নির্দেশনা দেন। "উইমেন ফর প্রগ্রেস", আইনি সমর্থন, পেশাগত প্রশিক্ষণ, গার্হস্থ্য সহিংসতা পরামর্শ, চিকিৎসা বিষয়ক পরীক্ষা,স্বাক্ষরতা শিক্ষা,শিশুদের যত্ন এবং ব্যায়ামের সুযোগ সহ অনেক সেবা প্রদান করে। আল্লামী সদর সিটি উইমেনস সেন্টার প্রতিষ্ঠা করেন; যেখানে তিনি নিজে সাদরে জন্মগ্রহণ করেছিলেন। ২০০৯ সালে তিনি আন্তর্জাতিক সাহসী নারী পুরস্কার পেয়েছিলেন। তার গ্লোবাল ভাইটাল ভয়েসেস অ্যাওয়ার্ড জেতায়,তিনি নিনা ম্যাগাজিনের সাথে একটা সাক্ষাৎকারে সম্মত হন যা পরবর্তিতে ব্যাপকভাবে প্রচারিত হয়। "The page you're looking for may have been moved or renamed"। www.state.gov।  "Suaad Allami on helping women lead in Iraq - On Leadership"। Washington Post।  "On International Women's Day an Iraqi leader has hope for her country's future"। ২৬ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ৩ আগস্ট ২০১৮।  "Suaad Allami, a Vital Voice of Leadership for Iraq"।
ভারতীয় টেস্ট ক্রিকেটারদের তালিকা

এই নিবন্ধটি ভারতীয় টেস্ট ক্রিকেটারদের তালিকা সমন্ধে তথ্যসমৃদ্ধ। আন্তর্জাতিক ক্রিকেটের প্রধান কেন্দ্রবিন্দু হচ্ছে টেস্ট ক্রিকেট; যাতে টেস্ট পরিবারভূক্ত দু’টি ক্রিকেট দলের মধ্যে অনুষ্ঠিত হয়। ভারত ক্রিকেট দল ১৯৩২ সালে টেস্ট পরিবারভূক্ত হয়। ৮ জানুয়ারি, ২০২১ তারিখ পর্যন্ত ২৯৯জন ক্রিকেটার ভারত জাতীয় ক্রিকেট দলের হয়ে টেস্ট ক্রিকেটে অংশগ্রহণ করেছেন। যেদিন একজন খেলোয়াড় তার প্রথম টেস্ট ক্যাপ পায়, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই খেলায় তাঁর প্রথম টেস্ট ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে। পরিসংখ্যানটি ৮ জানুয়ারি, ২০২১ তারিখ অনুযায়ী সঠিক। List of India Test Cricketers "India – Test Batting Averages"। ESPNCricinfo। সংগ্রহের তারিখ ২৯ জুলাই ২০১৭।  "India – Test Bowling Averages"। ESPNCricinfo। সংগ্রহের তারিখ ২৯ জুলাই ২০১৭।  Players are identified as an ICC Awardee if they were selected for the ICC Test Team of the Year at any time in their career. Gul Mohammad's name is sometimes recorded as Gul Mahomed. Amir Elahi, Abdul Hafeez and Gul Mohammad also played cricket for Pakistan. Only their records for India are given above. Abdul Hafeez played cricket for Pakistan under the name Abdul Hafeez Kardar. Nawab of Pataudi Sr had already played cricket for England. Only his records for India are given above. Rahul Dravid and Virender Sehwag have also played one test for the ICC World XI. উইকিমিডিয়া কমন্সে ভারতীয় টেস্ট ক্রিকেটার সংক্রান্ত মিডিয়া রয়েছে। ক্রিকইনফো হাউস্ট্যাট
হাদিজাতো মানি

হাদিজাতো মানি (জন্ম ১৯৮৪ সালে) নাইজার থেকে একজন মানবাধিকার কর্মী ,যিনি দাসত্ব থেকে নিজেকে মুক্ত করার জন্য আইনি আদালতে লড়াই করেছেন। ১৯৮৪ সালে মানি নাইজারে জন্মগ্রহণ করেন। তিনি ৫০০ ডলারের বিনিময়ে বারো বছর বয়সে দাসত্বের কাজের জন্য বিক্রি হয়েছিলেন। নাইজারে ক্রীতদাস অবৈধ, কিন্তু ২০০৩ সাল থেকে এটি এখনও প্রায় দেখা যায়। তিনি তার প্রধানের জন্য কাজ করতেন এবং তিনটি সন্তানকে লালন করতেন। ব্যক্তি দাবি করেন যে তিনি তার স্ত্রী ছিল, তার দাস নয়। ফলস্বরূপ, তিনি অন্য মানুষ বিয়ে করায় তাকে দুই পত্নী গ্রহণে অভিযুক্ত করেন। মানিকে ছয় মাসের জন্য কারাগারে প্রেরণ করা হয় কিন্তু তাকে এই বিষয়ে মামলা দায়ের করার জন্য উৎসাহিত করা হয়। আদালতে তার দোষ সাব্যস্ত হওয়ার দণ্ডাদেশ বানচাল করে দেয়ার পর তাকে ২০,০০০ মার্কিন ডলার ক্ষতিপূরণ দেয়া হয় এবং পরে ২০০৯ সালে সম্মানী হিসেবে আন্তর্জাতিক সাহসী নারী পুরস্কার প্রদান করা হয়। তিনি বিশ্বের ১০০ জন সর্বাধিক প্রভাবশালী ব্যক্তিদের মধ্যে ছিলেন যা টাইম ম্যাগাজিনে ২০০৯ এর তালিকায় প্রকাশ হয়। Salbi, Zainab (৩০ এপ্রিল ২০০৯)। "Hadizatou Mani - The 2009 TIME 100 - TIME"। TIME.com। ২৬ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ৩ আগস্ট ২০১৮।  "Hadizatou Mani 2009 International Women of Courage Award"। DipNote। ২০০৯-০৫-০২ তারিখে মূল থেকে আর্কাইভ করা।  First Lady hugs Mani[স্থায়ীভাবে অকার্যকর সংযোগ]
কুলো

কুলো বা কুলা বড় সমতল তলাওয়ালা চ্যাপ্টা পাত্র যার একটি দিকের কানা খোলা। আকৃতি অনেকটা ইংরেজি অক্ষর D-এর মত। বক্র দিকটি উঁচু কানাওয়ালা। সোজা দিকটি কানা ছাড়া। এর উপর না-বাছা চাল (অর্থাৎ ধানের খোসা ইত্যাদি মিশ্রিত চাল) নিয়ে পাছড়ানো হয়। তবে কুলো আর নানান কাজেও ব্যবহার হয়। যেমন মাটি থেকে আবর্জনা সংগ্রহ করা বা শস্যাদি ঝাড়বার কাজে ব্যবহার করা যায়। কুলো ভেঙ্গে গেলে তাকে খাদ্য শস্য বাছবার কাজের বদলে এইসব কাজে ব্যবহার করা হয়, তাই থেকে “ছাই ফেলতে ভাঙা কুলা” বাগধারাটি এসেছে। কুলোর উপর না-বাছা চাল (অর্থাৎ ধানের খোসা ইত্যাদি মিশ্রিত চাল) নিয়ে কুলোর কিনারার বক্র অংশটি ধরে উপর নিচে ঝাঁকানো হয়। ফলে কানাবিহীন অংশটি, যা ধরে থাকা অংশ থেকে সবচেয়ে দূরে থাকে, সেই অংশের গতি সবচেয়ে বেশি হয়। চাল ও খোসার মিশ্রণ একবার হাওয়ায় লুফলে ভারী চাল তারাতাড়ি নিচে পড়ে, কিন্তু হাল্কা ধানের খোসা বাতাসের রোধের ফলে ধীরে পরে ও চালের উপরে আলাদা স্তর তৈরি করে যা সহজেই আলাদা করে কানাবিহীন অংশ দিয়ে ফেলে দেওয়া যায়। কুলা ধান ভান্তে ব্যবহৃত হলেও এর নানাবিধ ব্যবহার রয়েছে। যেমনঃ গায়ে হলুদ এঃ সাধারনত বিবাহ অনুষ্ঠানের আগে বাঙ্গালী রীতিতে বর ও কনের বাড়ীতে গায়ে হলুদ অনুষ্ঠান হয় এবং সেখানে কুলার উপস্থিতি লক্ষনীয়। কুলা দিয়ে ধান ঝাড়ার কাজেও ব্যবহার করা হয়। একটি কুলার ছবি, বৈশাখী মেলা, সোহরাওয়ার্দী উদ্যান, ঢাকা। ২০১৪. "কুলো"। www.kalerkantho.com। ২০২১-০২-২১। সংগ্রহের তারিখ ২০২৩-০৮-১৮।  "কুলো – বাংলা অভিধান"। সংগ্রহের তারিখ ২০২৩-০৮-১৮।
ভেরনিকা মারচেনকো

ভেরনিকা মারচেনকো একজন রাশিয়ান কর্মী। ২০০৮ সালে তিনি এনজিও মাদার্স রাইট ফাউন্ডেশনের প্রধান ছিলেন,যা তিনি ১৯৮৮ সালে একজন ছাত্রী হিসেবে প্রতিষ্ঠা করেছিলেন। মাদার্স রাইট ফাউন্ডেশন অমানবিক অবস্থার মুখোমুখি হওয়া ব্যক্তিদের বিষয়গুলির উপর কাজ করে, যেগুলি রাশিয়ান স্বেচ্ছাসেবকগণের মৃত্যু ঘটায়। পাশাপাশি মৃতদের পরিবারকে ক্ষতিপূরণ দিতে এবং সেই সকল মৃত্যৃতে যারা দোষী তাদের শাস্তি প্রদান করতে সহায়তা করে। গুন্ডামি বন্ধ করার জন্যেও কাজ করে। এই এনজিও প্রধানত বিদেশী অনুদানের অর্থায়ন দ্বারা পরিচালিত হয়। মারচেনকো "ইউনস্ট" এর জার্নালেও কাজ করেছেন। ১৯৮৬ সালে তিনি সোভিয়েত সেন্ট্রাল টিভি দ্বারা সম্প্রচারিত "১২ তম স্টোরি" প্রদর্শনীতে ছিলেন এবং তিনি আন্তর্জাতিক যুব আন্দোলন "নেক্সট স্টপ সোভিয়েত" তে (১৯৮৭-১৯৯০) ছিলেন। ১৯৯৮ সালের নভেম্বর মাসে তাকে পাবলিক রেকগনিশন প্রাইজ পুরস্কার দেয়া হয় এবং ২০০২ সালের ডিসেম্বর মাসে রাশিয়ায় ওপেন সোসাইটি ইনস্টিটিউট তাকে নিঃস্বার্থ কাজের জন্য পুরস্কার প্রদান করেন। ২০০৯ সালে তিনি আন্তর্জাতিক সাহসী নারী পুরস্কার পেয়েছেন। The Secretary of State's 2009 International Women of Courage Awards Anne White (৫ এপ্রিল ১৯৯৯)। Democratization in Russia under Gorbachev, 1985–91: The Birth of a Voluntary Sector। Palgrave Macmillan UK। পৃষ্ঠা 103–। আইএসবিএন 978-1-349-27372-0।  Veronika Marchenko: "We are Ready for a Long Fight in Order To Make the Law Prevail" | DipNote "Veronika Marchenko, head of a Russian NGO protecting the rights"। ৪ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ৩ আগস্ট ২০১৮।  "The Mothers' Right foundation: Russian soldiers' mothers turn grief into action - Telegraph"। ২৫ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৩ আগস্ট ২০১৮।  "Veronika Marchenko - Rights in Russia"। ১৭ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ৩ আগস্ট ২০১৮।
আগস্ট ২০১৮

আগস্ট ২০১৮-এ বিশ্বব্যাপী সংঘটিত ঘটনার সংক্ষিপ্ত-সার। বাংলাদেশের রাজধানী ঢাকায় গত ২৯ জুলাই সড়ক দুর্ঘটনায় দুই শিক্ষার্থীর মৃত্যুর ফলশ্রুতিতে উদ্ভূত পরিস্থিতির প্রেক্ষিতে শিক্ষার্থীদের নিরাপত্তা বিবেচনা করে সারাদেশের সকল শিক্ষাপ্রতিষ্ঠান বন্ধ রাখা হয়। ইন্দোনেশিয়ার লম্বকে ৬.৯ মাত্রার ভূমিকম্প এবং ভূমিকম্প-পরবর্তী সুনামীতে কমপক্ষে ১০৫ জন নিহত এবং ২৩৮ জন আহত হয়। "তথ্যবিবরণী ১ আগস্ট ২০১৮"। তথ্য অধিদফতর (পিআইডি), গণপ্রজাতন্ত্রী বাংলাদেশ সরকার। ১ আগস্ট ২০১৮। সংগ্রহের তারিখ ৮ আগস্ট ২০১৮।  "Lombok quake: Thousands evacuated after dozens die on Indonesia island"। বিবিসি অনলাইন। ৬ আগস্ট ২০১৮। সংগ্রহের তারিখ ৮ আগস্ট ২০১৮।
জুলাই ২০১৮

জুলাই ২০১৮-এ বিশ্বব্যাপী সংঘটিত ঘটনার সংক্ষিপ্ত-সার। রাশিয়ার রাজধানী মস্কো শহরের লুঝনিকি স্টেডিয়ামে ২০১৮ ফিফা বিশ্বকাপ আসরের শিরোপা নির্ধারণী খেলায় ফ্রান্স ৪-২ গোলে ক্রোয়েশিয়াকে পরাজিত করে দ্বিতীয়বারের মতো বিশ্বকাপ শিরোপা লাভ করে। পূর্ণগ্রাস চন্দ্রগ্রহণ এবং ২৫,০০০ বছরের মধ্যে মঙ্গল গ্রহ পৃথিবীর সবচেয়ে নিকটে অবস্থান করে। "World Cup: Paris renames stations for France heroes' welcome"। বিবিসি অনলাইন। ১৬ জুলাই ২০১৮। সংগ্রহের তারিখ ৩ আগস্ট ২০১৮।  "Century's Longest Lunar Eclipse, Blood Moon 2018, Today, Will Last 103 Minutes"। উইন্ডারমার সান। ২৭ জুলাই ২০১৮। সংগ্রহের তারিখ ৩ আগস্ট ২০১৮।
কেন্দ্রপাড়া

কেন্দ্রপাড়া (ইংরেজি: Kendrapara) ভারতের ওড়িশা রাজ্যের কেন্দ্রপাড়া জেলার একটি শহর ও পৌরসভা এলাকা। ভারতের ২০০১ সালের আদমশুমারি অনুসারে কেন্দ্রাপড়া শহরের জনসংখ্যা হল ৪১,৪০৪ জন। এর মধ্যে পুরুষ ৫২% এবং নারী ৪৮%। এখানে সাক্ষরতার হার ৭৪%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে কেন্দ্রাপড়া এর সাক্ষরতার হার বেশি। এই শহরের জনসংখ্যার ১২% হল ৬ বছর বা তার কম বয়সী। "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৫, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)  এই নিবন্ধটি ভারতের ওড়িশা রাজ্যের একটি শহরের উপর অসম্পূর্ণ নিবন্ধ। আপনি এটিকে প্রসারণ করায় সাহায্য করতে পারেন।.
প্রজাতি

জীববিজ্ঞানে-একটা প্রজাতি হচ্ছে শ্রেণিবিন্যাসের মূল ভিত্তি এবং একটা শ্রেণি বিন্যাসগত অবস্থান এবং জীববৈচিত্র্যের একক সত্তা হিসেবেও বিবেচনা করা যায়। সমগুণসম্পন্ন ও সমবৈশিষ্ট্য সম্পন্ন জীবকুলকে একেকটি প্রজাতি বলে। প্রজাতি জীববিজ্ঞানের সাথে সম্পর্কিত একটি শব্দ; ''প্রজাতি হলো এমন এক জীবগোষ্ঠী যারা নিজেদের মধ্যে যৌন মিলনে এবং উর্বর সন্তান উৎপাদনে সক্ষম কিন্ত অনুরুপ দৈহিক গঠন বিশিষ্ট নিকটতম জীবগোষ্ঠী হতে সম্পূর্ণ আলাদা''। যেটি ভাষায় বলতে বুঝায় বিভিন্ন বৈশিষ্ট্যে সর্বাধিক মিলসম্পন্ন একদল জীব, যারা নিজেদের মধ্যে প্রজননে সক্ষম। এটি জৈব-শ্রেণিবিন্যাস ও শ্রেণিবিন্যাস-ক্রমের অন্যতম একক। সাধারণভাবে প্রজাতি বলতে কয়েকটি অর্গানিজমের সমষ্টি বুঝায়। সাধারণত ভিন্ন প্রজাতিভুক্ত জীবেরা প্রজননের মাধ্যমে সন্তান উৎপাদনে অক্ষম হয়ে থাকে। প্রজাতি বলতে আরও বোঝায় যা শ্রেনীবিন্যাসবিদ্যার(t a x o n o m y)একটি ধাপ যা গণের নিচে অবস্থিত ও শ্রেণিবিন্যাস এর সবচেয়ে নিচের ধাপ। প্রজাপতির কতগুলো বৈশিষ্ট্য নিম্নে উপস্থাপন করা হলো: ক. প্রতিটি প্রজাতি আপন বৈশিষ্ট্যে স্বতন্ত্র। খ. প্রজাতির সদস্যরা পরস্পরের মধ্যে জিন বিনিময়ে সক্ষম।
গাঢ় লাল বোতল ব্রাশ

গাঢ় লাল বোতল ব্রাশ (বৈজ্ঞানিক নাম: Melaleuca citrina ইংরেজি নাম: common red, crimson or lemon bottlebrush, হচ্ছে মিরটাসি পরিবারের মেলালুকা গণের একটি বৃক্ষের প্রজাতি। গাঢ় লাল বোতল ব্রাশের পল্লব সরু এবং ঝুলন্ত।এদের পাতা একান্তর, পুষ্পমঞ্জরী বেলনাকার, পাপড়ি ৫টি। জানুয়ারী থেকে ডিসেম্বর মাসের মধ্যে এদের ফুল ফোটে। Brophy, Joseph J.; Craven, Lyndley A.; Doran, John C. (২০১৩)। Melaleucas : their botany, essential oils and uses। Canberra: Australian Centre for International Agricultural Research। পৃষ্ঠা 119। আইএসবিএন 9781922137517।  "Callistemon citrinus"। APNI। সংগ্রহের তারিখ ৩০ আগস্ট ২০১৫।
ইডা লুপিনো

ইডা লুপিনো (ইংরেজি: Ida Lupino; ৪ ফেব্রুয়ারি ১৯১৮ - ৩ আগস্ট ১৯৯৫) ছিলেন একজন ইংরেজ-মার্কিন অভিনেত্রী ও গায়িকা। তিনি বিংশ শতাব্দীর পঞ্চাশের দশকের একমাত্র নারী, যিনি হলিউডে চলচ্চিত্র পরিচালনায় ও প্রযোজনায় অগ্রদূতের ভূমিকা পালন করেন। তার স্বাধীন প্রযোজনা কোম্পানি হতে তিনি সামাজিক বার্তাবাহী চলচ্চিত্র রচনা ও প্রযোজনায় সহযোগী হিসেবে কাজ করেন এবং প্রথম নারী চলচ্চিত্র পরিচালক হিসেবে ১৯৫৩ সালে নোয়া চলচ্চিত্র দ্য হিচ-হিকার পরিচালনা করেন। ৪৮ বছর ব্যাপী তার কর্মজীবনে লুপিনো ৫৯টি চলচ্চিত্রে অভিনয় করেন এবং ৮টি চলচ্চিত্র পরিচালনা করেন। তার চলচ্চিত্র কর্মজীবনের বেশিরভাগ সময় তিনি মার্কিন যুক্তরাষ্ট্রে ব্যয় করেন এবং ১৯৪৮ সালে সেখানকার নাগরিকত্ব গ্রহণ করেন। পরবর্তীকালে তিনি টেলিভিশনে অভিনেত্রী, কাহিনীকার ও পরিচালক হিসেবে কাজ করেন এবং পশ্চিমা, অতিপ্রাকৃত, অবস্থাধর্মী হাস্যরসাত্মক, খুনের রহস্য ও গ্যাংস্টার গল্পের ১০০টিরও বেশি পর্ব পরিচালনা করেন। তিনি একমাত্র নারী পরিচালক হিসেবে দ্য টোয়ালাইট জোন ধারাবাহিকের মৌলিক পর্ব পরিচালনা করেন, এবং একমাত্র পরিচালক হিসেবে এই অনুষ্ঠানে অভিনয় করেন। অ্যাকার, অ্যালি (১৯৯১)। "Reel Women – Pioneers of the Cinema", পৃ. ৭৪-৭৮। নিউ ইয়র্ক: দ্য কন্টিনাম পাবলিশিং কোম্পানি। ISBN 0-8264-0499-5। ইন্টারনেট মুভি ডেটাবেজে ইডা লুপিনো  (ইংরেজি) টার্নার ক্লাসিক মুভিজ ডেটাবেজে 117729|72365 ইডা লুপিনো (ইংরেজি) ফাইন্ড এ গ্রেইভে ইডা লুপিনো  (ইংরেজি)